Αλογονήσι Λήμνου

Η νησίδα Αλογονήσι ή Αλόγα ή Άλογο βρίσκεται στον κόλπο του Μούδρου στην Λήμνο, δυτικά του ομώνυμου οικισμού και βορειοδυτικά από το ακρωτήριο Σαγράδα. Η γεωγραφική θέση της καθορίζει τις δύο από τις τρεις εισόδους (στόμια) του λιμανιού του Μούδρου, το μεσαίο και το δυτικό, προς τον Μαύρο Βράχο και την ακτή αντίστοιχα. Στα βόρεια της νησίδας είναι το ακρωτήριο Πούντα (όπου βρίσκεται το αρχαίο νεκροταφείο της Λήμνου) και βορειοδυτικά η παραλία Αγία Βαρβάρα. Έχει χαρακτηριστεί περιοχή "Ιδιαίτερου Φυσικού Κάλλους" και χρήζει ειδικής προστασίας.

Διοικητικά ανήκει στον Δήμο Λήμνου της Περιφέρειας Βορείου Αιγαίου (πρόγραμμα Καλλικράτης) και αναφέρεται ως ξεχωριστός οικισμός από το 2001 να απογράφεται στο τότε Τοπικό Διαμέρισμα Πεδινού του τότε δήμου Νέας Κούταλης. Είναι ακατοίκητη«ΦΕΚ αποτελεσμάτων ΜΟΝΙΜΟΥ πληθυσμού», σελ. 10825 (σελ. 351 του pdf) και έχει έκταση 0,286 τ.χλμ. 

 Παραπομπές 

Κατηγορία:Βραχονησίδες της Λήμνου